Prins Harry: 'Ek is 'n slegte oom' | SARIE
Prinses Charlotte was al drie weke oud toe prins Harry haar vir die eerste keer ontmoet het, en hy was ook nie by dié koninklike pienkvoet se doop nie.
Daarom het die rooikopprins skertsend na homself as 'n "slegte oom" verwys terwyl hy oor sy belangrike werk vir natuurbewaring (die rede vir sy afwesigheid) gepraat het, berig Hello!.
Simson Uri-Khob, wat vir die liefdadigheidsorganisasie Save The Rhino werk, sê Harry het die volgende aan hom vertel:
"Ek is 'n slegte oom. Ek behoort daar te wees, maar vandag is ek hier. Dit is waar ek wil wees."
Volgens Mirror het Harry aan hulle gesê hy is opgewonde om 'n oom vir sowel prins George as prinses Charlotte te wees en dat hy hulle sal ondersteun indien hulle 'n beroep in die weermag wil hê.
Deel van die rede vir sy buitelandse reise was onder meer 'n besoek aan die Kruger-wildtuin vir die bekamping van renosterstropery. Lees meer HIER.